Цәыббра 15 рзы Аҟәа имҩаԥысит Акоронавирус аҿагыларазы акоординациатә штаб аилатәара. Аштаб алахәылацәа алацәажәеит аепидемиологиатә ҭагылазаашьа, амедусҳәарҭақәа рыхиазаара, акризис алмыршара реиԥш иҟаз азҵаарақәа.
Sputnik
Аилацәажәараан Агәабзиарахьчара аминистр Ҭамаз Ҵахнакьиа авирус адинамика аазырԥшуа астатистикатә рбагақәа ааигеит.
Иҟоу адыррақәа рыла Аҟәа 499-ҩык аҿкы рымоуп, Гагра – 44-ҩык, Гәдоуҭа араион – 71 хҭыс азгәаҭоуп, Очамчыра араион – 25, Гәылрыԥшь араион – 13, Тҟәарчал араион – 5.
Апандемиа ҟалазар Аԥсны быжьҩык ауаа ԥсхьеит, 7774-ҩык агәаҭара иахысхьеит.
Аминистр иҳәеит апандемиа аамҭазы 40 хҭыс атәыла иалагалаз роуп ҳәа.
Ҵахнакьиа иажәақәа рыла, цәыббра 15 азтәи адыррақәа инарықәыршәаны, Гәдоуҭа агоспиталь иҭоуп 67-ҩык апациентцәа. Хҩык рҭагылазашьа уадаҩуп, 18-ҩык бжьаратәуп. Аминистр иҳәеит агоспиталь 300 иара ишазырхиоу, арахь иҭәырц егьшагым.
"Ареанимациатә ҟәшаҿы арыԥҳақәа аҳауарҭарсга аппаратқәа ықәыргылоуп. Иуадаҩу ачымазцәа рзы иахәҭоу зегьы хианы иҟоуп", - иҳәеит иара.
Аҟәа ихыркәшахоит Аҿкырачымазаратә хәышәтәырҭаҟны аблок ҷыда аремонт. Уи ашьҭахь иалшоит акоронавирус аҟазшьақәа змоу 40-ҩык рҟынӡа апациентцәа рышьҭаҵара.
"Аҿкы змоу рхыԥхьаӡара иазҳауеит, убри азы ареспублика амедусҳәарҭақәа рҿы иаԥҵахоит хаз игоу аблокқәа, COVID-19 асимптомқәа змоу рыҭҵааразы. Иаахәатәуп ахәшәқәа, ахыхьчагатә хархәагақәа. Уи азы 5-миллионк мааҭ аҭахуп", - иҳәеит иара.
Аԥыза-министр Александр Анқәаб иҳәеит абри азы иаҭаххо зегьы ианаамҭоу ишеиҿкаахо.
Ареспублика асанитартә ҳақьым хада Лиудмила Скорик аҭагылазаашьа аисберг ақәцәа иадылкылеит. Лара лгәаанагарала еиҳагьы ауадаҩрақәа ҳзыԥшуп. Амзызқәа ируакуп массалатәи ауснагӡатәқәа.
Аҭагылазаашьа еицәамхарц азы асабрадақәа рныҟәгара иалагатәуп ҳәа илшьоит Скорик.
"Аиҿкаарақәа рҟны ачымазцәа рыҟазаараан анапхгаҩцәа аусдҵала кабинетк аҿы ирыцтәоу аусуҩцәа зегьы 14-мштәи акарантин ахь ирышьҭыроуп", - ҳәа лҳәеит лара.
АЕМ анапхгаҩы лгәаанагарала аҳәынҭқарра иауалуп агәмырҿыӷьратә, аныҳәа-гәырӷьаратә массатә уснагӡатәқәа раанкылара, аԥсыжрақәа ауаа рацәа раламырхәра.
Аԥыза-министр Александр Анқәаб иҳәеит аштаб алахәылацәа гәаанагарак шеицрымоу аԥкырақәа ралагаларазы. Арахь иаҵанакуеит ачарақәа, аныҳәақәа, аԥсыжрақәа.
"Атәылауаа рахь ааԥхьара ҟаҳҵоит рыхгьы иаарыкәыршан иҟоу ауаагьы азхьаԥшра рырҭарц, асанитартә маҵзурақәа рабжьгарақәа ирықәныҟәаларц. Иазгәаҭатәуп акурорттә сезон шымҩаԥысуа, иҟоу адыррақәа рыла уи иагьшацло. Ганкахьала уи бзиоуп, аҽа ганкахьала ауааԥсыра ргәабзиара еиқәырхатәуп", - ҳәа иҳәеит Анқәаб.
Скорик азхьаԥшра алҭеит Аԥсны ашколқәа рҿы, абжьагарақәа ирхымхәыцкәа, 65 шықәса ирҭысхьоугьы аусура ишҭыҵыз.
"Дара 100% ашәарҭара иҭагылоуп. Арҵаҩы иааиԥмырҟьаӡакәа агигиена дзықәныҟәом. Ус ишцо ала хара имгакәа ашколқәа рҿы арҵаҩцәа ҟамлар алшоит. Аҵара аминистрра аҿар аздырхиароуп", - лҳәеит лара.
Уажәы Аҟәа ақалақь ашколқәа рҵаҩцәа 180-ҩык аҽыԥхьакратә режим рымоуп ҳәа лҳәеит аҵара Аусбарҭа аиҳабы Асҭанда Ҭаркьылԥҳа.
Лиудмила Скорик илҳәеит апарад шымҩаԥгахо уи азы атәыла ахада адҵа ҟаиҵар.
"Ашәҭшьыҵәрақәа рықәҵарахь зегь неиуеит, аха хымԥада асабрадақәа рҿазароуп. Аҭаацәа рхәыҷқәа ҿырԥшыганы ирзыҟазароуп абри аус аҿы", - лҳәеит лара.
Аилатәара хыркәшо аԥыза-министр Александр Анқәаб аштаб ахьӡала Гәдоуҭатәи агоспиталь амедицинатә усзуҩцәа ҭабуп ҳәа реиҳәеит. Иара убасгьы ахә ҳаракны ишьеит урыстәылатәи рколлегацәа иҟарҵо ацхыраара.
Акоординациатә штаб аилатәара ашьҭахь Аслан Бжьаниа Агәабзиарахьчара аминистри Афинансқәа рминистри ицны Гәдоуҭатәи агоспиталь даҭааит.
АҞӘА, лаҵара 6 – Sputnik. Ауаажәларратә еиҿкаара "Аԥсны аурыс уаԥшь" имҩаԥнагоит онлаин-акциа "Аԥсны Ԥсра зқәым архәҭа онлаин" Аиааира амш 76 шықәса ахыҵразы.
"Аԥсны Ԥсра зқәым архәҭа онлаин" алахәхара алшоит асоциалтә ҳа Facebook аҿы. Иахьазы агәыԥ иалахәуп 800-ҩык, аиҳарак Урыстәылеи Аԥсни руааԥсыра. Акциа мҩаԥгахоит апроект "Аԥсны агәалашәара ашәҟәы" аҳәаақәа ирҭагӡаны.
"Апроект шәҽалашәырхә. Еиқәшәырха ҳзеиԥш ԥсадгьыл зыхьчоз ауаа ргәалашәара. Апроект "Аԥсны агәалашәара ашәҟәы" асаит ахь иҭажәгалала иҭахаз, хабарда ибжьаӡыз рфотосахьақәа", - ҳәа ааԥхьара ҟанаҵоит ауаажәларратә еиҿкаара "Аԥсны аурыс уаԥшь".
Апроект "Аԥсны агәалашәара ашәҟәы" хықәкыс иамоуп 1941-1945 шықәсқәа рызтәи Аџьынџьтәылатә еибашьра Ду рлахәылацәа, 55,5 нызқьҩык Аԥсны аԥацәеи аԥҳацәеи: аԥсуаа, аурысқәа, аерманцәа, ақырҭцәа, абырзенцәа - рыӡбахә аҳәара, амырӡра.
Апроект "Аԥсны агәалашәара ашәҟәы" аԥҵан "Аԥсны аурыс уаԥшь", "Аԥсны иҟоу Амшынеиқәатәи аказақцәа рыр", "Аԥсны аказақцәеи аибашьра иалахәыз аказақцәа-аветеранцәеи Реидгыла", Аԥсни, Урыстәылеи, ДЖәРИ, ЛЖәРи рыбжьара аизыҟазаашьақәа рырҿиаразы Афонд "Отечество" раԥшьгарала, Аԥсны Атәылахьчара аминистрреи, В.Г. Арӡынба ихьӡ зху Ахьӡ-аԥша аҳәынҭқарратә музеи Аԥсны иҟоу Россотрудничество ахаҭарнакреи, Аԥсны иҟоу Урыстәыла Ацҳаражәҳәарҭеи рыдгыларала Аиааира ду 75 шықәса ахыҵра аламҭалаз.
Иара убас шәаԥхьар ҟалоит:
Аиааира Ду амш: Аԥсны ақалақьқәа рҿы Лаҵарамза 9 ишаԥыло
"Ашьыжь асааҭ жәба рзы иалагоит ҳҽазыҟаҵарақәа. Ҳгәыԥ аҿы ҩ-комнадак ааидкыланы иурхәмарыртә иҟоуп. Ҿыц аҽырыҩрақәа ирылахәхоит ԥшь-ҩык, хә-ҩык. Акоманда алахәылацәа рҟнытә иҟоуп аҵара зҵо, аус зуа, аха аҽыбӷаҟазара рыԥсы ақәҵаны иаҭахны иаҿуп зегьы. Ҳаҽқәа зегьы рҭыԥ ахь иааит, уажәшьҭа ҳазыԥшуп аныҳәа, акомнадақәа зегьы аиааир рҭахуп, аха ҳаргьы унҳагәҭасуа ҳаҟам", - ҳәа еиҭеиҳәеит Аргәын.
Аҽыбӷаҟаза иҳәеит ақыҭаҿы аҿар ари аус ишазҿлымҳау.
"Есышықәса ҩыџьа-хҩык аҿар анымааиуа ыҟаӡам. Аҽқәа рааӡараҿы ақыҭа ҳацхраауеит, иҳамоуп аспонсорцәа, ҩыџьа аишьцәа Шьониаа ҳавагылоуп, уажәы аҽқәа ахьҭаҳкуа ахыб ҳзыҟарҵеит. Дҳавагылоуп Алхас Аргәынгьы", - ҳәа иҳәеит аҽыбӷаҟаза.
Ҟәланырхәатәи аҽыбӷаҟазацәа ргәыԥ алахәыла еиҭеиҳәеит аҽқәа ықәгылартә еиԥш аҽазыҟаҵарақәа ианрылаго атәы, уи апроцесс шымҩаԥысуа.
"Ҭагалан аҽқәа ҭаҳкуеит. Иара ҳақәтәарцаз акраҿауҵароуп, амч ауҭароуп, мызкы-ҩымз рышьҭахь, ашықәс ҿыц нахыс, ҳақәтәоит. Дара аҽқәа зегьы еиԥшым. Акы иаразнак иазыҟауҵоит, егьи хәыҷык уадхалар алшоит. Уқәгыланы ухәмарыртә еиԥш хәымз-фымз уаҿызароуп. Абасала ауадаҩрақәа ацуп, аха уи зегьы ҳара ҳамыхәаԥшкәа ҳус бзиа ибаны ҳаҿуп", - ҳәа еиҭеиҳәеит Аргәын.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
Шәлымба еиҭеиҳәеит Аԥсны лаҵарамзазы имҩаԥгахо аҽырыҩрақәа ртәы